אמא שרה, לבית פיש, נולדה בהורודץ שבפלך ווהלין – פולין ב 1909. בת למשפחה אמידה בעירה, בגיל צעיר חלתה בדלקת פרקים ממנה קבלה מחלת לב שלוותה אותה עד סוף ימיה. עלתה לארץ ב 1933 ובשנת 1934 נשאה לאבי שעבד באותה עת בקלמניה. יחדיו הקימו את ביתם ומשקם בצופית.
אמא היתה אשה מופלאה שניהלה את החיים בבית בעדינות, בתבונה באומץ ובתושיה רבה על אף היותה חולה. הבית היה בית פתוח ומרכז לכל המשפחה המורחבת שבאה לארץ בעזרתו של אבי ב 1936 וכך ניצלו משואת יהודי אירופה. אמא עבדה באריזת פרי במשק קלמניה ואף זכתה בפרסים על מהירות ויעילות עבודתה. במלחמת העולם איבדה אמא את משפחתה בשואה אסון שהעיב על המשך הדרך.
היו קשרים טובים מאוד עם השכנים וחברי המושב – יהושוע פומרנץ – שיקל'ה היה בן בית אצלנו ולפעמים היה גם איש הסוד שלי.
אמא נפטרה ביוני 1972 בהיותה בת 63.